Մարոն զննում էր շրջակայքը և փորձում էր ընտրել այն ուղղությունը, որով պետք է առաջնորդեր յուրայիններին։ Թաքնվելու տեղ քիչ կար։ Հարկավոր էր ընտրել աջ կողմում գտնվող լանջը։ Այն ծածկված էր ժայռաբեկորներով, որոնք որոշ չափով կքողարկեին իրենց փախուստը։ Ինչպե՞ս էր Ազնիվ խանումը հաղթահարելու այդ դժվար ճանապարհը։ Սակայն այլընտրանք չկար։ Մարոն մորը ցույց տվեց այն ճանապարհը, որով իրենք պետք է փախչեին։